Călătoria cu avionul este printre cele mai sigure pe glob și totodată cea mai rapidă. Avioanele sunt considerate cele mai bune mijloace de transport în comun, confortabile și curate… cel puțin în aparență. De câte ori zburăm cu avionul, prima impresie pe care ne-o lasă este aceea de ordine și curățenie, în comparație cu trenurile și autobuzele.
Într-adevăr avioanele sunt mult mai des curățate și igienizate decât alte mijloace de transport. Cu toate acestea există unele obiecte sau locuri din avion pe care nu le igienizează nimeni. Gândește-te la diverse locuri din avion pe care pun mâna mii de oameni și pe care nu prea le curăță nimeni. Iată un top al celor mai murdare locuri din avion, pe care le atingi fără să vrei, dar după care trebuie să te igienizezi imediat pe mâini.
Pliantele și broșurile
Majoritatea avioanelor sunt dotate cu pliante, broșuri și reviste aflate în buzunarul din fața scaunului tău. Pe aceste broșuri pun mâna sute de oameni în fiecare săptămână și nimeni nu le igienizează. Dacă te uiți cu atenție pe ele vei observa chiar pete de mâncare. Gândește-te câți microbi și bacterii transportă pe mâini miile de pasageri care le citesc după ce mănâncă, după ce au fost la toaletă, după ce au pus mâna pe bagaje care au stat pe jos prin aeroport.
Cu siguranță și tu ești tentată să te uiți pe aceste pliante, chiar dacă par uzate și murdare. Dar, în timp ce le răsfoiești, ai grijă să nu duci mâna la gură sau la nas. La final, este bine să te igienizezi bine pe mâini cu o soluție dezifectantă.
Buzunarul din fața scaunului La fel de murdar precum pliantele din interior este și buzunarul scaunului din față. Cu siguranță, nimeni nu stă să curețe și să igienizeze scaunele zi de zi sau după fiecare cursă, cu atât mai puțin buzunarele în care se află pliantele. Chiar dacă ele nu par murdare, ar fi bine să te igienizezi pe mâini după ce le folosești, mai ales dacă urmează să iei masa în avion. Mânerele scaunelor din avion Un alt loc în care se adună diverși microbi de la sute de călători îl constituie mânerele scaunelor. Toată lumea le folosește, unii mai murdari, alții mai puțin murdari pe mâini… cert este că aici se dezvoltă milioane de microbi, iar aceste locuri să nu îți imaginezi că sunt curățate și igienizate după fiecare zbor!
Citeşte întreaga ştire: Cele mai murdare locuri din avion. Foarte rar sunt igienizate